**Všetky školy sú povinné v zmysle školského zákona poskytovať údaje do centrálneho registra – CR.**

**Otázka :**

Na základe akých zákonov sú školy oprávnené od rodičov resp. zákonných zástupcov žiakov vyžadovať poskytovanie údajov pre centrálny register v rozsahu, v akom sú uvedené v Metodickom pokyne pre aktualizáciu rezortných údajov do CR?

**Odpoveď:**

Právo požadovať uvedené údaje od rodičov, resp. zákonných zástupcov žiakov majú školy na základe § 157 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, kde sa okrem iného hovorí: „Školy, školské zariadenia a orgány miestnej štátnej správy v školstve sú oprávnené spracúvať osobné údaje v rozsahu uvedenom v § 157ods. 3 vo svojich informačných systémoch na účely plnenia ich úloh.“.Na základe uvedeného, školy nemajú povinnosť žiadať súhlas zákonných zástupcov so spracovaním osobných údajov.Údaje o zákonných zástupcoch uvedené v § 11 ods. 6 písm. b) zákona č. 245/2008 Z. z. slúžia iba pre potreby pedagogickej dokumentácie.

Zbieranie rodných čísel nie je nič nové - možnosť zbierania rodných čísel vyplýva aj zo zákona č. 301/1995 Z. z. o rodnom čísle. Podľa § 2 ods. 1 zákona o rodnom čísle „Rodné číslo je trvalý identifikačný osobný údaj fyzickej osoby, ktorý zabezpečuje jej jednoznačnosť v informačných systémoch.“   Na nakladanie s rodným číslom sa samozrejme vzťahuje zákon o ochrane osobných údajov, čo platí aj pre školy, ktoré sú pri používaní rodného čísla rovnako viazané zákonom o ochrane osobných údajov.

Metodický pokyn pre aktualizáciu rezortných údajov do CR – kliknite na prepojenie

<http://www.minedu.sk/data/files/4867.pdf>